ดีโยกู ฌอตา

ดีโยกู ฌูแซ ไตไชรา ดา ซิลวา (4 ธันวาคม ค.ศ. 1996 – 3 กรกฎาคม ค.ศ. 2025) หรือที่รู้จักกันในชื่อ ดีโยกู ฌอตา  เป็นอดีตนักฟุตบอลอาชีพชาวโปรตุเกสที่เล่นในตำแหน่งกองหน้าและปีกซ้าย ฌอตาเป็นที่รู้จักจากการจบสกอร์ที่เฉียบคม ความเร็ว และความสามารถในการเลี้ยงบอล
เขาเริ่มต้นอาชีพกับปาซุชดึฟึไรราในปรีไมราลีกา ก่อนที่จะเซ็นสัญญากับอัตเลติโกมาดริดในอีกสองฤดูกาลถัดมา และถูกปล่อยยืมตัวให้กับโปร์ตูและวุลเวอร์แฮมป์ตันวอนเดอเรอส์ ต่อมาใน ค.ศ. 2018 เขาย้ายไปสโมสรหลังแบบถาวร เขาเซ็นสัญญากับลิเวอร์พูลใน ค.ศ. 2020
ฌอตาเคยเล่นให้กับทีมชาติโปรตุเกสรุ่นอายุไม่เกิน 19, 21 และ 23 ปี เขาเปิดตัวกับทีมชาติชุดใหญ่ครั้งแรกในเดือนพฤศจิกายน ค.ศ. 2019 และถูกเลือกติดทีมสำหรับฟุตบอลโลก 2022 และการแข่งขันฟุตบอลชิงแชมป์แห่งชาติยุโรป 2 ครั้ง (2020 และ 2024)
ฌอตาเสียชีวิตจากอุบัติเหตุทางรถยนต์ในซาโมรา ประเทศสเปน เมื่อวันที่ 3 กรกฎาคม ค.ศ. 2025
สโมสรอาชีพ.
ลิเวอร์พูล.
ฤดูกาล 2020-21.
วันที่ 19 กันยายน ค.ศ. 2020 ฌอตาย้ายมาร่วมทีมลิเวอร์พูล ด้วยค่าตัว 41 ล้านปอนด์ ต่อมา ในวันที่ 24 กันยายน ค.ศ. 2020 ฟุตบอลลีกคัพ รอบ 3 ฌอตาลงเล่นให้กับ ลิเวอร์พูล เป็นนัดแรก โดยถูกส่งลงมาเป็นตัวสำรอง ในนัดที่ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 28 กันยายน ค.ศ. 2020 ฌอตาทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ อาร์เซนอล 3-1 ต่อมา ในวันที่ 24 ตุลาคม ค.ศ. 2020 ฌอตาทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชฟฟีลด์ยูไนเต็ด 2-1 ต่อมา ในวันที่ 27 ตุลาคม ค.ศ. 2020 ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม กลุ่ม D ฌอตาทำประตูแรกในยูฟ่าแชมเปียนส์ลีก ฤดูกาล 2020–21 นัดที่ ลิเวอร์พูล เปิดสนามแอนฟีลด์เอาชนะ มิดทิลลันด์ จากเดนมาร์ก 2-0 และนับเป็นประตูที่ 10,000 ในประวัติศาสตร์ของสโมสรลิเวอร์พูลอีกด้วย ต่อมา ในวันที่ 31 ตุลาคม ค.ศ. 2020 ฌอตาทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 2-1 ต่อมา ในวันที่ 3 พฤศจิกายน ค.ศ. 2020 ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม D ฌอตาทำแฮตทริกครั้งแรกของเขาให้กับ ลิเวอร์พูล ในนัดที่ ลิเวอร์พูล เอาชนะ อาตาลันตา จากอิตาลิ ที่สตาดีโออัตเลตีอัซซูร์รีดีตาเลีย 5-0 ต่อมา ในวันที่ 22 พฤศจิกายน ค.ศ. 2020 ฌอตาทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เลสเตอร์ซิตี 3-0 ต่อมา ในวันที่ 28 ตุลาคม ค.ศ. 2020 ฌอตาทำประตูที่ 5 ในพรีเมียร์ลีก ในนัดที่ ลิเวอร์พูล เสมอกับ ไบรตันแอนด์โฮฟอัลเบียน ที่สนามกีฬาอเมริกันเอ็กซ์เพรสคอมมูนิตี 1-1
ในวันที่ 15 มีนาคม 2020 ฌอตาทำประตูที่ 6 ในพรีเมียร์ลีก ในนัดที่ ลิเวอร์พูล เอาชนะทีมเก่าของเขา วุลเวอร์แฮมป์ตันวอนเดอเรอส์ ที่สนามกีฬาโมลีนิวส์ 1-0 ต่อมา ในวันที่ 3 เมษายน ค.ศ. 2021 ฌอตายิง 2 ประตู ในนัดที่ ลิเวอร์พูล เอาชนะ อาร์เซนอล ที่เอมิเรตส์สเตเดียม 3-0 ต่อมา ในวันที่ 13 พฤษภาคม ค.ศ. 2021 ฌอตาทำประตูที่ 9 ในพรีเมียร์ลีก ในนัดที่ ลิเวอร์พูล เอาชนะ แมนเชสเตอร์ยูไนเต็ด ที่โอลด์แทรฟฟอร์ด 4-2
ฤดูกาล 2021-22.
ในวันที่ 14 สิงหาคม ค.ศ. 2021 ฌอตาทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เอาชนะ นอริชซิตี ที่แคร์โรว์โรด 3-0 ต่อมา ในวันที่ 21 สิงหาคม ค.ศ. 2021 ฌอตาทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เบิร์นลีย์ 2-0 ต่อมา ในวันที่ 18 กันยายน ค.ศ. 2021 ฌอตาทำประตูที่ 3 ในพรีเมียร์ลีก ในนัดที่ ลิเวอร์พูล เสมอกับ เบรนต์ฟอร์ด ที่เบรนต์ฟอร์ดคอมมิวนิตีสเตเดียม 3-3 ต่อมา ในวันที่ 24 ตุลาคม ค.ศ. 2021 ฌอตาทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ แมนเชสเตอร์ยูไนเต็ด ที่โอลด์แทรฟฟอร์ด 5-0 ต่อมา ในวันที่ 3 พฤศจิกายน ค.ศ. 2021 ยูฟ่าแชมเปียนส์ลีก ฤดูกาล 2021–22 รอบแบ่งกลุ่ม กลุ่ม B ฌอตาทำประตูแรกในยูฟ่าแชมเปียนส์ลีก ฤดูกาล 2021–22 นัดที่ ลิเวอร์พูล เปิดสนามแอนฟีลด์เอาชนะ อัตเลติโกเดมาดริด จากสเปน 2-0 ต่อมา ในวันที่ 20 พฤศจิกายน ค.ศ. 2021 ฌอตาทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ อาร์เซนอล 4-0 ต่อมา ในวันที่ 27 พฤศจิกายน ค.ศ. 2021 ฌอตายิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ เซาแทมป์ตัน 4-0 ต่อมา ในวันที่ 1 ธันวาคม ค.ศ. 2021 ฌอตาทำประตูที่ 8 ในพรีเมียร์ลีก ในนัดที่ ลิเวอร์พูล เอาชนะ เอฟเวอร์ตัน ที่กูดิสันพาร์ก 4-1 ต่อมา ในวันที่ 16 ธันวาคม ค.ศ. 2021 ฌอตาทำประตูที่ 9 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 3-1 ต่อมา ในวันที่ 19 ธันวาคม ค.ศ. 2021 ฌอตาทำประตูที่ 10 ในพรีเมียร์ลีก ในนัดที่ ลิเวอร์พูล เสมอกับ ทอตนัมฮอตสเปอร์ ที่สนามกีฬาทอตนัมฮอตสเปอร์ 2-2 ต่อมา ในวันที่ 22 ธันวาคม ค.ศ. 2021 ฟุตบอลลีกคัพ รอบ 5 ฌอตายิงประตู ในนัดที่ ลิเวอร์พูล เปิดสนามแอนฟีลด์เสมอกับ เลสเตอร์ซิตี 3-3 สุดท้าย ลิเวอร์พูล เอาชนะในการดวลจุดโทษ 5-4 ช่วยให้ ลิเวอร์พูล ผ่านเข้ารอบรองชนะเลิศ ฟุตบอลลีกคัพ ได้สำเร็จ
ในวันที่ 20 มกราคม ค.ศ. 2022 ฟุตบอลลีกคัพ รอบรองชนะเลิศ นัดที่สอง ฌอตายิง 2 ประตู ในนัดที่ ลิเวอร์พูล เอาชนะ อาร์เซนอล ที่เอมิเรตส์สเตเดียม 2-0 รวมผลสองนัด ลิเวอร์พูล เอาชนะ อาร์เซนอล 2-0 ช่วยให้ ลิเวอร์พูล ผ่านเข้ารอบชิงชนะเลิศ ฟุตบอลลีกคัพ ได้สำเร็จ ต่อมา ในวันที่ 6 กุมภาพันธ์ ค.ศ. 2022 เอฟเอคัพ รอบ 4 ฌอตายิงประตู ในนัดที่ ลิเวอร์พูล เปิดสนามแอนฟีลด์เอาชนะ คาร์ดิฟฟ์ซิตี 3-1 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ ต่อมา ในวันที่ 10 กุมภาพันธ์ ค.ศ. 2022 ฌอตายิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ เลสเตอร์ซิตี 2-0
ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ ต่อมา ในวันที่ 16 มีนาคม ค.ศ. 2022 ฌอตาทำประตูที่ 13 ในพรีเมียร์ลีก ในนัดที่ ลิเวอร์พูล เอาชนะ อาร์เซนอล ที่เอมิเรตส์สเตเดียม 2-0 ต่อมา ในวันที่ 20 มีนาคม ค.ศ. 2022 เอฟเอคัพ รอบก่อนรองชนะเลิศ ฌอตายิงประตูชัย ในนัดที่ ลิเวอร์พูล เอาชนะ นอตทิงแฮมฟอเรสต์ ที่ซิตีกราวด์ 1-0 ช่วยให้ ลิเวอร์พูล ผ่านเข้ารอบรองชนะเลิศ เอฟเอคัพ ได้สำเร็จ ต่อมา ในวันที่ 2 เมษายน ค.ศ. 2022 ฌอตาทำประตูที่ 14 ในพรีเมียร์ลีก ด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 2-0 ต่อมา ในวันที่ 10 เมษายน ค.ศ. 2022 ฌอตาทำประตูที่ 15 ในพรีเมียร์ลีก ในนัดที่ ลิเวอร์พูล เสมอกับ แมนเชสเตอร์ซิตี ที่เอติฮัดสเตเดียม 2-2
ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ ต่อมา ในวันที่ 22 พฤษภาคม ค.ศ. 2022 พรีเมียร์ลีก นัดปิดฤดูกาล ลิเวอร์พูล เปิดสนามแอนฟีลด์เจอกับ วุลเวอร์แฮมป์ตันวอนเดอเรอส์ เป็นนัดตัดสินแชมป์พรีเมียร์ลีกระหว่าง ลิเวอร์พูล กับ แมนเชสเตอร์ซิตี ในนัดนี้ ลิเวอร์พูล จะต้องชนะ วุลเวอร์แฮมป์ตันวอนเดอเรอส์ และต้องลุ้นให้ แมนเชสเตอร์ซิตี ไม่ชนะ แอสตันวิลลา ด้วย ลิเวอร์พูล ก็จะได้แชมป์พรีเมียร์ลีก โดย ลิเวอร์พูล เอาชนะ วุลเวอร์แฮมป์ตันวอนเดอเรอส์ 3-1 แต่สุดท้าย แมนเชสเตอร์ซิตี เอาชนะ แอสตันวิลลา 3-2 ทำให้ ลิเวอร์พูล พลาดโอกาสคว้าแชมป์พรีเมียร์ลีก อย่างน่าเสียดาย
ฤดูกาล 2022-23.
ในวันที่ 2 สิงหาคม ค.ศ. 2022 ฌอตาตัดสินใจต่อสัญญา 5 ปี กับสโมสรลิเวอร์พูล จนถึงปี ค.ศ. 2027
ในวันที่ 17 เมษายน ค.ศ. 2023 ฌอตายิง 2 ประตู ในนัดที่ ลิเวอร์พูล เอาชนะ ลีดส์ยูไนเต็ด ที่เอลแลนด์โรด 6-1 ต่อมา ในวันที่ 22 เมษายน ค.ศ. 2023 ฌอตายิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ นอตทิงแฮมฟอเรสต์ 3-2 ต่อมา ในวันที่ 30 เมษายน ค.ศ. 2023 ฌอตาทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ทอตนัมฮอตสเปอร์ 4-3 ต่อมา ในวันที่ 28 พฤษภาคม ค.ศ. 2023 ฌอตายิง 2 ประตู ในนัดที่ ลิเวอร์พูล เสมอกับ เซาแทมป์ตัน 4-4
ฤดูกาล 2023-24.
ในวันที่ 19 สิงหาคม ค.ศ. 2023 ฌอตาทำประตูแรกในพรีเมียร์ลีก ฤดูกาล 2023–24 นัดที่ ลิเวอร์พูล เปิดสนามแอนฟีลด์เอาชนะ บอร์นมัท 3-1 ต่อมา ในวันที่ 24 กันยายน ค.ศ. 2023 ฌอตาทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 3-1 ต่อมา ในวันที่ 27 กันยายน ค.ศ. 2023 ฟุตบอลลีกคัพ รอบ 3 ฌอตายิงประตู ในนัดที่ ลิเวอร์พูล เปิดสนามแอนฟีลด์เอาชนะ เลสเตอร์ซิตี 3-1 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 5 ตุลาคม ค.ศ. 2023 ยูฟ่ายูโรปาลีก ฤดูกาล 2023–24 รอบแบ่งกลุ่ม กลุ่ม E ฌอตาทำประตู ในนัดที่ ลิเวอร์พูล เปิดสนามแอนฟีลด์เอาชนะ ยูนิยง แซงต์ กิลลุส 2-0 ต่อมา ในวันที่ 26 ตุลาคม ค.ศ. 2023 ยูฟ่ายูโรปาลีก รอบแบ่งกลุ่ม กลุ่ม E ฌอตาทำประตู ในนัดที่ ลิเวอร์พูล เปิดสนามแอนฟีลด์เอาชนะ ตูลูซ 5-1 ต่อมา ในวันที่ 29 ตุลาคม ค.ศ. 2023 ฌอตาทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ นอตทิงแฮมฟอเรสต์ 3-0
ในวันที่ 12 พฤศจิกายน ค.ศ. 2023 ฌอตาทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เบรนต์ฟอร์ด 3-0 ต่อมา ในวันที่ 26 ธันวาคม ค.ศ. 2023 ฌอตาทำประตูที่ 5 ในพรีเมียร์ลีก ในนัดที่ ลิเวอร์พูล เอาชนะ เบิร์นลีย์ ที่เทิร์ฟมัวร์ 2-0 และเป็นประตูที่ 50 ให้กับสโมสรลิเวอร์พูล อีกด้วย ต่อมา ในวันที่ 21 มกราคม ค.ศ. 2024 ฌอตายิง 2 ประตู ในนัดที่ ลิเวอร์พูล เอาชนะ บอร์นมัท 4-0 ต่อมา ในวันที่ 28 มกราคม ค.ศ. 2024 เอฟเอคัพ รอบ 4 ฌอตาทำประตูในนัดที่ ลิเวอร์พูล เปิดสนามแอนฟีลด์เอาชนะ นอริชซิตี 5-2 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ ต่อมา ในวันที่ 31 มกราคม ค.ศ. 2024 ฌอตาทำประตูที่ 8 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชลซี 4-1 ต่อมา ในวันที่ 10 กุมภาพันธ์ ค.ศ. 2024 ฌอตาทำประตูที่ 9 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เบิร์นลีย์ 3-1 ต่อมา ในวันที่ 21 เมษายน ค.ศ. 2024 ฌอตาทำประตูที่ 10 ในพรีเมียร์ลีก ในนัดที่ ลิเวอร์พูล เอาชนะ ฟูลัม ที่เครเวนคอตทิจ 3-1
ฤดูกาล 2024-25.
ในวันที่ 17 สิงหาคม ค.ศ. 2024 ฌอตาทำประตูแรกในพรีเมียร์ลีก ฤดูกาล 2024–25 นัดที่ ลิเวอร์พูล เอาชนะ อิปสวิชทาวน์ 2-0 ต่อมา ในวันที่ 25 กันยายน ค.ศ. 2024 ฟุตบอลลีกคัพ รอบ 3 ฌอตายิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 5-1 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 5 ตุลาคม ค.ศ. 2024 ฌอตาทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 1-0
ชีวิตส่วนตัว.
ฌอตา มีนามสกุลจริงว่า ซิลวา เขาเลือกใช้นามสกุล "ฌอตา" เนื่องจากเขาอยากให้ตนเองแตกต่างจากผู้เล่นคนอื่น ที่ชื่อ ดีโยกู และ ซิลวา ที่อยู่ในลีกเยาวชน "ฌอตา" เป็นชื่อภาษาโปรตุเกสของตัวอักษร "J" เขาเลยเรียกตัวเองว่า "Diogo J"
น้องชายของฌอตา อังแดร ซิลวา เป็นนักฟุตบอลมืออาชีพ เหมือนพี่ชายของเขา อังแดรเริ่มเล่นฟุตบอลให้กับสโมสร กอนโดมาร์ และ Paços de Ferreira ในระดับเยาวชน อังแดรอยู่ในทีมเยาวชนของโปร์ตูเมื่อพี่ชายของเขามาร่วมทีมชุดใหญ่ของสโมสรด้วยสัญญายืมตัวในปี 2016 อังแดรในวันที่เสียชีวิต เขาเล่นให้กับสโมสรในลีก ลีกาปูร์ตูกัลโดยช์ สโมสร เปนาฟิล
ฌอตาเป็นเกมเมอร์ตัวยง และเคยแตะอันดับ 1 ของโลกของตารางคะแนน FIFA 21 Champions ในเดือน กุมภาพันธ์ 2021 ฌอตามีทีมอีสปอร์ต เป็นของตัวเอง ในชื่อ Luna Galaxy (ชื่อเดิมคือ "Diogo Jota eSports") และสตรีมเกมลงบนทวิตช์เป็นประจำ ในช่วงล็อกดาวน์ระหว่างการระบาดทั่วของโควิด-19 เขาได้เข้าร่วมการแข่งขัน FIFA ซึ่งจัดโดยพรีเมียร์ลีก และเอาชนะ เทรนต์ อเล็กซานเดอร์-อาร์โนลด์ เพื่อนร่วมทีมในอณาคตของเขา ในรอบชิงชนะเลิศของการแข่งขัน
ฌอตาแต่งงานกับ Rute Cardoso แฟนสาวสมัยมัธยมปลายของเขา ในวันที่ 22 มิถุนายน 2025 แค่ 11 วันก่อนการเสียชีวิตของเขา ทั้งคู่มีบุตรด้วยกัน 3 คน
เสียชีวิต.
ในวันที่ 3 กรกฎาคม ค.ศ. 2025 ฌอตาและน้องชายของเขา อังแดร ซิลวา เสียชีวิตจากอุบัติเหตุรถยนต์ในจังหวัดซาโมรา ประเทศสเปน ในขณะที่กำลังเดินทางกลับไปที่ลิเวอร์พูลเพื่อกลับไปฝึกซ้อมก่อนเปิดฤดูกาลใหม่ ฌอตาได้เข้ารับการผ่าตัดปอดเล็กน้อยในโปร์ตู แพทย์ได้แนะนำไม่ให้เขาเดินทางโดยเครื่องบิน ฌอตาเลยจะเดินทางกลับอังกฤษโดยการขึ้นเรือเฟอร์รี่จากเมือง ซันตันเดร์ ก่อนที่ทั้งคู่จะเกิดอุบัติเหตุก่อนถึงท่าเรือซันตันเดร์ หน่วยพิทักษ์พลเรือนของสเปนได้ระบุว่ารถยนต์ลัมโบร์กีนี ฮูราแคนของฌอตาเกิดยางระเบิดขึ้นในขณะที่กำลังแซงรถคันอื่น บนมอเตอร์เวย์ A-52 ทำให้รถเสียหลักพุ่งลงข้างทาง บริเวณ กม. 65 ก่อนจะเกิดไฟลุก เหตุการณ์เกิดขึ้น เวลาประมาณ 00:30 ถึง 00:40 น. "ตามเวลาท้องถิ่น" หน่วยบริการแพทย์ฉุกเฉินของสเปนได้ยืนยันว่าพี่น้องทั้งสองคนได้เสียชีวิตในจุดเกิดเหตุ งานศพของพี่น้องทั้งสอง จัดขึ้นในวันที่ 4 กรกฎาคม ที่เมืองกอนโดมาร์ ประเทศโปรตุเกส โดยมีกำหนดจัดพิธีศพในเวลา 10:00 น. ที่โบสถ์ Igreja Matriz de Gondomar
การไว้อาลัย.
การเสียชีวิตของฌอตา ได้รับความสนใจจากสื่อทั่วโลก รวมถึงข้อความแสดงความเสียใจมากมายจากบุคคลในวงการฟุตบอล อาร์เนอ สล็อต หัวหน้าผู้ฝึกสอนของ สโมสรฟุตบอลลิเวอร์พูลซึ่งเป็นสโมสรที่ฌอตาสังกัดอยู่ก่อนเสียชีวิต ได้มีการออกแถลงการณ์ผ่านสโมสรว่า "สำหรับพวกเราในฐานะสโมสร พวกเรารู้สึกตกใจอย่างมาก ดีโยกู ไม่ใช่แค่ผู้เล่นของเรา แต่เขาเป็นที่รักของพวกเราทุกคน เขาเป็นเพื่อนร่วมทีม เพื่อนร่วมงาน และในทุกๆบทบาท เขาเป็นคนที่พิเศษมาก" ไมเคิล เอ็ดเวิร์ดส์ (CEO ของ เฟนเวย์สปอร์ตกรุป) และ ริชาร์ด ฮิวจ์ส (ผู้อำนวยการกีฬาของสโมสรลิเวอร์พูล) ได้ออกแถลงการณ์ร่วมผ่านสโมสรว่า "แน่นอนว่า พวกเรา ครอบครัวของเขา ก็พยายามทำใจกับสิ่งที่เกิดขึ้น... นี่คือโศกนาฏกรรมที่เหนือกว่าสโมสรลิเวอร์พูล" ในขณะเดียวกัน วุลฟส์ อดีตสโมสรที่ฌอตาเคยสังกัดอยู่ แมตต์ ไวลด์ ตัวแทนของสโมสรได้กล่าวว่า "พวกเราทุกคนตกใจอย่างมาก เป็นข่าวที่น่าใจหาย ไม่ใช่แค่การจากไปของฌอตา ซึ่งก็น่าเศร้ามากพอแล้ว แต่ยิ่งการที่ต้องเสียน้องชายเขาไปด้วย" สโมสรลิเวอร์พูลระบุว่าหมายเลขเสื้อ เบอร์ 20 ของฌอตาจะถูก "จารึกไว้ตลอดไป" เพื่อเป็นเกียรติแก่เขา สำหรับผลงานของเขาในฤดูกาล 2024–25 ที่พาลิเวอร์พูลได้แชมป์มาครองไว้
เยือร์เกิน คล็อพ ผู้เซ็นสัญญาดึงตัวฌอตาเข้ามายังลิเวอร์พูลในช่วงปี 2020 ได้กล่าวว่า "ดีโยกู ไม่ใช่แค่ผู้เล่นที่ยอดเยี่ยม แต่เขายังเป็นเพื่อนที่ดี เป็นสามีและพ่อที่อบอุ่น พวกเราจะคิดถึงนายมาก" คริสเตียโน โรนัลโด เพื่อนร่วมทีมของฌอตาและกัปตันทีมของทีมชาติโปรตุเกส กล่าวว่า "มันไม่มีเหตุผลเลย เมื่อเร็วๆนี้เรายังเล่นด้วยกันในทีมชาติ เมื่อเร็วๆนี้นายก็เพิ่งจะแต่งงาน" เคนนี แดลกลีช อดีตผู้จัดการทีมสโมสรลิเวอร์พูล กล่าวว่า "ฟุตบอลไม่สำคัญในช่วงเวลาอันน่าโศกเศร้านี้ คุณรู้สึกหมดหนทางช่วยเหลือ ในการบรรเทาความเจ็บปวดของภรรยาของเขา ที่พึ่งแต่งงานได้ 2 อาทิตย์ พร้อมลูกๆของเขาอีก 3 คน"
จันนี อินฟันตีโน ประธานสหพันธ์ฟุตบอลนานาชาติ ได้กล่าวว่า "ผมเสียใจอย่างสุดซึ้งเมื่อได้ยินข่าวการจากไปอย่างน่าเศร้าของ ดีโยกู ฌอตา และ อังแดร ซิลวา น้องชายของเขา พวกเขาทั้งคู่จะถูกคิดถึง จากแฟนบอลของเขา และชุมชนฟุตบอลทั่วโลก" ตามคำร้องขอของ สหพันธ์ฟุตบอลโปรตุเกส การยืนสงบนิ่งไว้อาลัยก่อนการแข่งขัน จะมีผลกับทุกนัดในศึก ฟุตบอลหญิงชิงแชมป์แห่งชาติยุโรป 2025 ในวันที่ 3 และ 4 กรกฎาคม รวมถึงแมตซ์ระหว่าง ทีมชาติโปรตุเกส และ สเปน ที่ผู้เล่นจะสวมปลอกแขนสีดำ และการยืนสงบนิ่งไว้อาลัยจะมีผลใน รอบก่อนรองชนะเลิศ ของศึก ฟุตบอลชิงแชมป์สโมสรโลก 2025 ในวันที่ 4 และ 5 กรกฎาคม และสำนักงานใหญ่สหพันธ์ฟุตบอลนานาชาติ ใน ซือริช จะมีการลดธงชาติโปรตุเกส ลงครึ่งเสา
เจ้าชายวิลเลียม ประธานสมาคมฟุตบอลอังกฤษ ได้ทรงแสดงความเสียพระทัย โดยตรัสว่า "ในฐานะส่วนหนึ่งของครอบครัวฟุตบอล ผมเสียใจอย่างสุดซึ้งเมื่อได้ทราบถึงการจากไปของ ดีโยกู ฌอตา และ น้องชายของเขา เราขอแสดงความเสียใจแด่ครอบครัว เพื่อน และทุกคนที่รู้จักเขา"
วงดนตรีร็อกสัญชาติอังกฤษ โอเอซิส ได้ไว้อาลัยแก่ฌอตาในทัวร์แรกของ ไลฟ์ '25 ทัวร์ ในวันที่ 4 กรกฎาคม ในเมืองคาร์ดิฟฟ์ ด้วยการเล่นเพลง "Live Forever" พร้อมรูปของฌอตาอยู่บนจอของเวที นักร้องและนักแต่งเพลง เลเวย์ มีการไว้อาลัยแก่ฌอตาในวันที่ 3 กรกฎาคม ในคอนเสิร์ตที่เมืองลิเวอร์พูล ด้วยการร้องเพลง You'll Never Walk Alone
เพื่อนร่วมทีมชาวโปรตุเกสคนอื่นๆ อีกหลายคนยังได้โพสต์ข้อความไว้อาลัยถึงฌอตา
เกียรติประวัติ.
วุลเวอร์แฮมป์ตันวอนเดอเรอส์
ลิเวอร์พูล
โปรตุเกส
หมายเหตุ.
<templatestyles src="Reflist/styles.css" />